**Gradonačelnik**

KLASA: 402-08/18-01/01

URBROJ: 2117-01-01-03

Dubrovnik, 06. lipnja 2018. godine

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj: [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)), članka 41. Statuta Grada Dubrovnika („Službeni glasnik Grada Dubrovnika“ broj: 4/09, 6/10, 3/11, 14/12, 5/13, 6/13-pročišćeni tekst, 9/15), članka 26. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj: 26/15.), članaka 16. i 17. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj: 10/16.) gradonačelnik Grada Dubrovnika donio je

**Z A K LJ U Č A K**

1. Utvrđuje se prijedlog teksta Zaključka o imenovanju Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu i dostavlja Gradskom vijeću Grada Dubrovnika na raspravu i usvajanje.
2. Prijedlog teksta Zaključka o imenovanju Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu čini sastavni dio ovog zaključka.
3. Izvjestitelj u ovom predmetu biti će Mato Franković, gradonačelnik Grada Dubrovnika.

PRILOG:

* Zaključak o imenovanju Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu

Gradonačelnik

Mato Franković

DOSTAVITI:

* Gradsko vijeće Grada Dubrovnika, ovdje
* Upravni odjel za poslove gradonačelnika, ovdje
* Evidencija
* Pismohrana

Gradsko vijeće

KLASA:

URBROJ:

Dubrovnik,

Na temelju članka 26. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj: 26/15.), članka 16. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“ broj: 10/16.) i članka 32. Statuta Grada Dubrovnika („Službeni glasnik Grada Dubrovnika“ broj: 4/09., 6/10., 3/11., 14/12., 5/13., 6/13. – pročišćeni tekst, 9/15, 5/18.) Gradsko vijeće Grada Dubrovnika na \_\_\_\_sjednici, održanoj \_\_\_\_\_2018. godine donijelo je

**ZAKLJUČAK**

Članak 1.

Ovim Zaključkom imenuju se članovi Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu (u daljnjem tekstu: Povjerenstvo).

Članak 2.

U Povjerenstvo se imenuju:

1. - predsjednik;
2. – član;
3. – član;
4. – član;
5. – član;

Članak 3.

Zadaće Povjerenstva su:

* otvaranje zaprimljenih prijava;
* utvrđivanje je li prijava dostavljena na pravi javni poziv i u zadanom roku;
* utvrđivanje jesu li dostavljeni, potpisani i ovjereni svi obrasci i dokumentacija;
* utvrđivanje jesu li prijavitelj i partnerske organizacije prihvatljivi sukladno uputama za prijavitelje;
* utvrđivanje je li lokacija provedbe programa, projekta ili manifestacije prihvatljiva;
* utvrđivanje je li program, projekt ili manifestacija sukladan uvjetima javnog poziva,
* provjera ispunjavanja drugih propisanih uvjeta javnog poziva;
* donošenje odluke o neispunjavanju propisanih uvjeta javnog poziva
* utvrđivanje da li je prijavitelj ispunio sve uvjete javnog poziva;
* utvrđivanje popisa prijava koje se upućuju na razmatranje i ocjenjivanje povjerenstvu za ocjenjivanje programa, projekata ili manifestacija.

Povjerenstvo donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga neispunjavanja propisanih uvjeta javnog poziva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

Predsjednik Gradskog vijeća:

mr.sc. Marko Potrebica

**Upravni odjel za poslove gradonačelnika**

KLASA: 402-08/18-01/01

URBROJ: 2117-01-08-01

Dubrovnik, 06. lipnja 2018. godine

**GRADONAČELNIK**

**PREDMET: Prijedlog zaključka o imenovanju Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu**

Sukladno članku 16. *Odluke o financiranju programa, projekata i manifestacija koje provode udruge i druge organizacije civilnog društva* („Službeni glasnik Grada Dubrovnika“ broj: 10/16.) Gradsko vijeće Grada Dubrovnika imenuje Povjerenstvo za provjeru ispunjavanja propisanih uvjeta javnog poziva na prijedlog nadležnog upravnog odjela Grada Dubrovnika.

Zadaće Povjerenstva su:

* otvaranje zaprimljenih prijava;
* utvrđivanje je li prijava dostavljena na pravi javni poziv i u zadanom roku;
* utvrđivanje jesu li dostavljeni, potpisani i ovjereni svi obrasci i dokumentacija;
* utvrđivanje jesu li prijavitelj i partnerske organizacije prihvatljivi sukladno uputama za prijavitelje;
* utvrđivanje je li lokacija provedbe programa, projekta ili manifestacije prihvatljiva;
* utvrđivanje je li program, projekt ili manifestacija sukladan uvjetima javnog poziva,
* provjera ispunjavanja drugih propisanih uvjeta javnog poziva;
* donošenje odluke o neispunjavanju propisanih uvjeta javnog poziva;
* utvrđivanje popisa prijava koje se upućuju na razmatranje i ocjenjivanje povjerenstvu za ocjenjivanje programa, projekata ili manifestacija.

*Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* („Narodne novine“ broj: 26/15.) propisano je tko može biti imenovan za člana povjerenstva.

Članak 27. Uredbe glasi:

*„ 1) Postupak dodjele financijskih sredstava udrugama je transparentan i nepristran. Nepristranost se osigurava sprječavanjem sukoba interesa, na način opisan ovom Uredbom i pozitivnim propisima u Republici Hrvatskoj.*

*2) Sukob interesa ne postoji ako osoba koja sudjeluje u odlučivanju o ispunjavanju propisanih uvjeta natječaja ili ocjenjivanju prijave udruge koja se prijavila na natječaj nije osobno, kao niti članovi njezine obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje udruge povezane na bilo koji način s tom udrugom (partnerski odnos u provedbi projekta i sl.), niti u odnosu na spomenute udruge ima bilo kakav materijalni ili nematerijalni interes, nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa.*

*3) Osobe koje sudjeluju u radu povjerenstva za otvaranje prijava pristiglih na javni natječaj, koje ocjenjuju programe ili projekte koji su ispunili sve propisane uvjete natječaja i koje odlučuju o dodjeli financijskih sredstava moraju biti upoznate s popisom udruga koje su se prijavile na natječaj. Nakon toga te osobe potpisuju izjavu o nepristranosti i povjerljivosti kojom potvrđuju da se niti one niti članovi njihove obitelji ne nalaze u sukobu interesa. Istom izjavom osoba potvrđuje i da nema osobnih interesa kojima može utjecati na nepristranost rada povjerenstva čiji je član, da će u obavljanju dužnosti na koju je imenovana postupati časno, pošteno, savjesno, odgovorno i nepristrano čuvajući povjerljivost podataka i informacija i vlastitu vjerodostojnost i dostojanstvo dužnosti koja joj je povjerena od strane davatelja financijskih sredstava.*

*4) U slučaju saznanja da se nalazi u sukobu interesa, član povjerenstva je obvezan o tome odmah izvijestiti ostale članove povjerenstva te se izuzeti iz postupka ocjenjivanja prijava. O rješavanja sukoba interesa davatelj financijskih sredstava odlučuje za svaki slučaj posebno, a u slučaju kada se utvrdi sukob interesa davatelj financijskih sredstava članu povjerenstva koji je u sukobu interesa imenovat će zamjenu.“*

Slijedom navedenog predlaže se Gradonačelniku donijeti slijedeći

**Z A K LJ U Č A K**

1. Utvrđuje se prijedlog teksta Zaključka o imenovanju Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu i dostavlja Gradskom vijeću Grada Dubrovnika na raspravu i usvajanje.
2. Prijedlog teksta Zaključka o imenovanju Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu čini sastavni dio ovog zaključka.
3. Izvjestitelj u ovom predmetu biti će Mato Franković, gradonačelnik Grada Dubrovnika.

PRILOG:

* Zaključak o imenovanju Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu

S poštovanjem,

Pročelnica

Marijeta Hladilo

DOSTAVITI:

* Naslov
* Evidencija
* Pismohrana

**Obrazloženje**

**Pravna osnova:**

Pravna osnova za usvajanje Zaključka o imenovanju Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu, je Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj: 26/15, dalje u tekstu: Uredba), Odluka o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 10/16, dalje u tekstu: Odluka) i Statut Grada Dubrovnika („Službeni glasnik Grada Dubrovnika“, broj 04/09, 06/10, 03/11, 14/12, 06/13.– pročišćeni tekst, 9/15, 5/18.)

Sukladno članku 16. Odluke Gradsko vijeće Grada Dubrovnika imenuje članove Povjerenstva na prijedlog nadležnog odjela.

Sukladno članku 17. Odluke Povjerenstvo ima predsjednika i četiri člana. Za članove povjerenstva za provjeru ispunjavanja propisanih uvjeta javnog poziva u pravilu se imenuju zaposlenici nadležnog upravnog odjela.

Povjerenstvo donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga neispunjavanja propisanih uvjeta javnog poziva

**Uvjeti propisani Uredbom Vlade Republike Hrvatske tko može biti biran za člana povjerenstva**

Uredbom je propisano je tko može biti imenovan za člana povjerenstva.

Članak 27. Uredbe glasi:

*„ 1) Postupak dodjele financijskih sredstava udrugama je transparentan i nepristran. Nepristranost se osigurava sprječavanjem sukoba interesa, na način opisan ovom Uredbom i pozitivnim propisima u Republici Hrvatskoj.*

*2) Sukob interesa ne postoji ako osoba koja sudjeluje u odlučivanju o ispunjavanju propisanih uvjeta natječaja ili ocjenjivanju prijave udruge koja se prijavila na natječaj nije osobno, kao niti članovi njezine obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje udruge povezane na bilo koji način s tom udrugom (partnerski odnos u provedbi projekta i sl.), niti u odnosu na spomenute udruge ima bilo kakav materijalni ili nematerijalni interes, nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa.*

*3) Osobe koje sudjeluju u radu povjerenstva za otvaranje prijava pristiglih na javni natječaj, koje ocjenjuju programe ili projekte koji su ispunili sve propisane uvjete natječaja i koje odlučuju o dodjeli financijskih sredstava moraju biti upoznate s popisom udruga koje su se prijavile na natječaj. Nakon toga te osobe potpisuju izjavu o nepristranosti i povjerljivosti kojom potvrđuju da se niti one niti članovi njihove obitelji ne nalaze u sukobu interesa. Istom izjavom osoba potvrđuje i da nema osobnih interesa kojima može utjecati na nepristranost rada povjerenstva čiji je član, da će u obavljanju dužnosti na koju je imenovana postupati časno, pošteno, savjesno, odgovorno i nepristrano čuvajući povjerljivost podataka i informacija i vlastitu vjerodostojnost i dostojanstvo dužnosti koja joj je povjerena od strane davatelja financijskih sredstava.*

*4) U slučaju saznanja da se nalazi u sukobu interesa, član povjerenstva je obvezan o tome odmah izvijestiti ostale članove povjerenstva te se izuzeti iz postupka ocjenjivanja prijava. O rješavanja sukoba interesa davatelj financijskih sredstava odlučuje za svaki slučaj posebno, a u slučaju kada se utvrdi sukob interesa davatelj financijskih sredstava članu povjerenstva koji je u sukobu interesa imenovat će zamjenu.“*

**Razlog usvajanja Zaključka:**

Ovim Zaključkom Gradsko vijeće Grada Dubrovnika imenuje povjerenstvo za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu, kako bi se osigurala što transparentnija i nepristrana dodjela financijskih sredstava udrugama i drugim organizacijama civilnog društva.

Sukladno članku 27. Uredbepostupak dodjele financijskih sredstava udrugama je transparentan i nepristran, a nepristranost se osigurava sprječavanjem sukoba interesa. Sukob interesa ne postoji ukoliko osoba koja sudjeluje u odlučivanju o ispunjavanju propisanih uvjeta natječaja ili ocjenjivanju prijave udruge koja se javila na javni poziv nije osobno, kao niti članovi njezine obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje druge udruge povezane na bilo koji način s tom udrugom, niti u odnosu spomenute udruge ima bilo kakav materijalni ili nematerijalni interes, protivan javnom interesu i to u slučajevima obiteljske povezanosti, ekonomskih interesa ili drugog zajedničkog interesa.

**Osnovna pitanja i cilj donošenja Zaključka:**

Ovim zaključkom imenuju se članovi Povjerenstva za provjeru ispunjavanja propisanih uvjeta Javnog poziva za dodjelu jednokratnih financijskih potpora udrugama za 2018. godinu te definiraju poslovi i mandat članova navedenog Povjerenstva.